钦定古今图书集成/理学汇编/文学典/第080卷 > 张甫
## 钦定古今图书集成/理学汇编/文学典/第080卷 > 张甫

按《贵耳集》：冠之名甫，号易足居士，有文集十卷，多从
于湖交游，豪放飘荡，不受拘羁。淳熙间，淮有三士，舒
之张用晦，和之张进卿，真之张冠之也。《寄荆南》诗：“馀
生自判一虚舟，未审寻诗慰客愁。梅欲飘零犹酝藉，
柳才依约已风流。关心弟妹无黄犬，入梦江湖有白鸥。别后故人相念否，东风应倚仲宣楼。”